CELEX: 62015FN0115
Language: da
Date: 2015-08-14 00:00:00
Title: Sag F-115/15: Sag anlagt den 14. august 2015 — ZZ mod Kommissionen

28.9.2015   
            
            
               DA
            
            
               Den Europæiske Unions Tidende
            
            
               C 320/56
            
         Sag anlagt den 14. august 2015 — ZZ mod Kommissionen
   (Sag F-115/15)
   (2015/C 320/78)
   Processprog: fransk
   
      Parter
   
   
      Sagsøger: ZZ (ved advokaterne N. de Montigy og J.-N. Louis)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af Kommissionens afgørelse om at begrænse sagsøgerens pensionsrettigheder og påstand om, at det fastslås, at forvaltningschefernes konklusioner af 16. juni 2005 ikke finder anvendelse, for så vidt som de begrænser godskrivningen af sagsøgerens pensionsrettigheder, samt påstand om, at Kommissionen tilpligtes at betale den alderspension, som sagsøgeren har ret til.
   
      Sagsøgerens påstande
   
   
               —
            
            
               Det fastslås, at forvaltningschefernes konklusioner nr. 240/05 af 16. juni 2005 i det foreliggende tilfælde ikke finder anvendelse, for så vidt som de begrænser godskrivningen af sagsøgerens pensionsrettigheder vedrørende ledelsestillæg i forhold til den effektive bidragsperiode i forhold til en tjenestemands fulde karriere.
            
         
               —
            
            
               Annullation af den anfægtede afgørelse, for så vidt som den begrænser sagsøgerens pensionsrettigheder vedrørende ledelsestillæg i forhold til bidragsperioden i forhold til antallet af pensionsgivende tjenesteår i en fuld karriere som tjenestemand i Unionen.
            
         
               —
            
            
               Kommissionen tilpligtes at betale sagsøgeren den alderspension, som han har ret til, med fradrag af den pension, der rent faktisk er betalt, med tillæg af morarenter beregnet på grundlag af Den Europæiske Centralbanks rentesats for almindelige transaktioner med tillæg af 2 procentpoint.
            
         
               —
            
            
               Europa-Kommissionen tilpligtes at betale sagens omkostninger.